Lav et referat af nedenstående tekst:

Tekst:
Den statslige gasdistributør Evida ændrer nu praksis, så kunder ikke længere skal betale for gas, de ikke bruger. Den nye praksis vækker glæde hos kunderne. Blandt andet hos Ruth og Hans Jørgen Svendsen i Skarp Salling, der senest fik en opkrævning på svimlende 19.000 kroner: - Det er vi rigtig glade for. Det giver jo en meget mere realistisk opkrævning, lyder det fra Ruth Svendsen, som samtidig håber på at få penge tilbage fra sidste regning, når måleren aflæses igen. Parret har nemlig sparet på gassen ved at lukke for varmen i dele af huset. Derudover har de fået installeret en varmepumpe i stuen. - Måske kan vi få lidt penge retur, når opgørelsen kommer. Gasprisen er faldet en smule, og vi har slet ikke brugt så meget gas, som vi er blevet opkrævet for, forklarer hun. Netop det faktum, at mange gaskunder sparer voldsomt på gassen, er en medvirkende årsag til, at Evida nu skal have målerne aflæst hver tredje  måned: - Gasprisen har stort set ligget stabilt i de seneste 30 år, så kunderne har hele tiden kendt deres forbrug og deres acontobetaling. Udviklingen i de seneste måneder og især prisstigningerne, som vi så henover sommeren gør, at mange kunder gerne vil følge deres forbrug tættere. Samtidig vil de også gerne se resultatet af deres bestræbelser på at spare. Derfor giver det god mening med aflæsning hvert kvartal frem for hver måned, forklarer adminstrerende direktør i Evida, Kim Søgård Kristensen. Hos Ruth og Hans Jørgen Svendsen vækker udsigten til mere præcise acontobetalinger glæde: - Jeg håber på, at vi kan få lidt penge tilbage, så der kan blive råd til en sommerferie. Altså ikke noget med at rejse sydpå, men bare en uge i sommerhus, ligesom vi plejer.

Referat:
Gasregningerne har været så høje, at de åd hele Ruth og Hans-Jørgens pension. De glæder sig til mere realistiske regninger fremover.